b'\n_START_ARTICLE_\nN-acetilmuraminska kislina\n_START_SECTION_\nKlini\xc4\x8dni pomen\n_START_PARAGRAPH_\nBakterije iz rodu klamidij v celi\xc4\x8dni steni ne vsebujejo muraminske kisline, kar je pomembno, ker gre za izjemo. Zato tudi penicilini niso zelo u\xc4\x8dinkoviti pri zdravljenju klamidijskih oku\xc5\xbeb; penicilini namre\xc4\x8d delujejo tako, da zavirajo tvorbo peptidoglikana. Po navadi se za zdravljenje uporabljajo antibiotiki, ki zavirajo sintezo bakterijskih beljakovin, npr. doksociklin ali azitromicin.'